Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 2. számú melléklet a 34/2008. (XII. 12.) OKM rendelethez
Paragraph Index: 708

3. Szakaszos (epochális) képzés A kerettanterv a tanulók életkorához, életritmusához, iskolai időfelhasználásához igazította a feladatok ütemezését, tervezését. A képességfejlesztés, ismeret-, érték- és normaközvetítés feladatait a tanulók terhelhetőségének figyelembevételével a napi, heti és éves – szükséges és lehetséges – időfelhasználásnak rendeli alá, s azt figyelembe véve tervezi a tantárgyba sorolást, a tanítás-tanulásszervezési kereteket, követelményeket egyaránt. A pedagógiai elvű cél-, tevékenység- és követelménytervezésben – a képzés nagyobbik részére (7–10. évfolyam) – ciklusos, szakaszos tanítás- tanulásszervezést ajánl. A tanterv kiemelten kezeli az időre vonatkozó ajánlásokat, előírásokat. A célok, feladatok, követelmények mellett az idő ritmusát, éves, heti, napi beosztását a pedagógiai ciklusokhoz igazítja. Javasolja, hogy a helyi tantervek készítése során, az éves heti és napi munkarend tervezése előzze meg a tantárgyba sorolást, a tanulás-tanítás kereteinek kialakítását, az ismeretközvetítési és képességfejlesztési célok, követelmények meghatározását. A tanulás-tanítás tervezésének, szervezésének talán a legfontosabb feladata és nehézsége az idő felhasználásának tervezése az iskolában. Kiemelten fontos jól megtervezni a tanulók iskolai óraterhelését, a közös és egyéni tanulásra 2008/177. szám fordítandó idejét. Az időfelhasználás nem csupán a vállalt feladatokra fordított idő korlátai miatt, hanem a tanulók életkori sajátosságaihoz való igazodás okán is számos nehézségbe ütközik. A kerettanterv az alábbi időbeosztási rendszert ajánlja – A tanterv 6-8 hetes tanítási egységekből álló tanévre, illetve több tanéven átívelő pedagógiai ciklusokra tervez. A 6-8 hetes tanítási egységekben minden 8(9). hét tanítási szünet, függően a rendeletben meghatározott ünnepek, iskolai szünetek adott évi előírásaitól. Az egyes tanítási szakaszokban a tanulási-tanítási egységek hosszát az adott feladat szakmai követelményei, a tanulók életkori sajátosságai, illetve iskolaszervezési feltételek határozzák meg – Az egész évben változatlan, de naponta különböző tantárgyakat tartalmazó „órarend” helyére, stabil, naponta változatlan munkarend kerüljön, amely az egyes ciklusokkal váltja különböző tantárgyakat, feladatokat. – Az egyes tevékenységek kialakítása során alapelv legyen a minden napos közös munka az iskolai idő alatt, kivéve, ha az adott tevékenység szakmai követelményei kifejezetten más eljárást követelnek. A tanulók az egyes tanítási heteken belül stabil munkarenddel, naponta lehetőleg változatlan/ismétlődő tevékenységformában tanuljanak. – A tanulók stabil napi munkarendje változatos módon tartalmazza különböző tanulás-tanításszervezési kereteket, az eltérő képességekhez igazodó tevékenységeket, az individuális és a közösségi funkciókat, valamint az egyéb együttműködési formákat.

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes